b'\n_START_ARTICLE_\nBonusl\xc3\xb8n\n_START_PARAGRAPH_\nBonusl\xc3\xb8n er et produktivitetsfremmende l\xc3\xb8nsystem der er baseret p\xc3\xa5 at jo mere den ansatte laver, jo h\xc3\xb8jere er l\xc3\xb8nnen._NEWLINE_Med bonusl\xc3\xb8n fasts\xc3\xa6ttes normalt en standard for en normall\xc3\xb8n, og medarbejdere der enten pr\xc3\xa6sterer mere end standarden eller pr\xc3\xa6sterer standarden p\xc3\xa5 kortere tid bliver pr\xc3\xa6mieret med et l\xc3\xb8ntill\xc3\xa6g. Visse steder kaldes bonustill\xc3\xa6gget neds\xc3\xa6ttende et fedter\xc3\xb8vstill\xc3\xa6g, fordi man fornemmer at l\xc3\xb8ntill\xc3\xa6gget ofte viser hvor god medarbejderen er til at charme sig ind hos arbejdslederen snarere end hvor effektivt vedkommende arbejder._NEWLINE_En anden faktor til opregning af bonus kan v\xc3\xa6re overholdelse af tidsfrister, antal fejlfri produkter eller antallet af korrekte diagnosticeringer.'